Yeni eskalatorların hərəsi metropolitenə 1 milyon manatdan baha başa gələcək\nEv İqtisadiyyat Yeni eskalatorların hərəsi metropolitenə 1 milyon manatdan baha başa gələcək\nİqtisadiyyat Nazirliyi “Bakı Metropoliteni” QSC-nin Rusiyadan alacağı 25 ədəd eskalatorun dəyərini açıqlayıb. Mayda təchizatçı şirkət Azərbaycandakı tərəfdaşıyla müqavilə bağladığını elan etsə də, məbləği açıqlamamışdı. Elə AzadlıqRadiosunun quruma göndərdiyi sorğu da cavabsız qalmışdı.\nÖtən ilin avqustunda metropoliten “Bənövşəyi xətt” üzrə şərti adı B03 olan stansiya üçün 17 ədəd, “Sahil” və “Xətai” stansiyaları üçün 8 eskalatorun alınması üçün tender elan etmişdi. İddiaçıların sənədlərinin sentyabrın 30-da açılacağı nəzərdə tutulurdu.\nİNDİYƏDƏK BAĞLANAN BAHALI MÜQAVİLƏ\nİndi bəlli olur ki, “thyssenkrupp” elevator şirkətinin Rusiya və Azərbaycan üzrə filialının “Bakı Metropoliteni” QSC ilə bağladığı müqavilənin dəyəri 29 milyon 151 min 674 manatdır. Buraya eskalatorların quraşdırılması, sazlanması və işə buraxılması xərcləri də daxildir. Bir ədəd eskalator 1 milyon 166 min manatdan yuxarı başa gələcək. Gömrük məlumatları bunun son 3 ildə eskalator alınmasına sərf olunacaq ən yüksək məbləğ olduğunu təsdiqləyir.\nBakı metropoliteni AzadlıqRadiosuna tenderə qatılmış digər iştirakçıların adlarını təqdim etməyib. Elə eskalatorların ölkəyə nə zaman gətiriləcəyi, “Sahil” və “Xətai” stansiyalarında mövcud eskalatorların nə vaxt yenisi ilə əvəzlənməyə başlanacağı haqda da bilgi yoxdur.\nESKALATOR ALINIR, LİFT YOX\nÖtən ilin avqustunda elan edilən tenderin nəticələri ilə bağlı qaranlıq məqamlar bununla yekunlaşmır. Məsələ bundadır ki, o zaman “Bakı Metropoliteni” QSC tenderin ikinci lotunun (hissəsinin) davamından imtina etmişdi. B03 stansiya üçün 17 ədəd eskalatordan savayı, metropoliten 3 ədəd sərnişin liftinin alınması nəzərdə tuturdu. Lakin bu il fevralın 9-da Tender Komissiyası “maliyyə imkanlarının məhdud olması” səbəbindən liftləri almayacağını bəyan etmişdi.\nBakı Metropoliteninin saytından\nMETROPOLİTEN «PUL YOXDUR» DEYİRDİ\nBaşqa bir müəmmalı məqam isə metropolitenin eyni səbəbdən davamından imtina etdiyi digər tenderlə bağlıdır. İqtisadiyyat Nazirliyi bildirir ki, “Bənövşəyi xətt”in B03 stansiyası üçün tunel və stansiya güc ventilyatorlarının, dempferlərinin və onların aksesuarlarının alınması, quraşdırılması və digər işlərin icrasına görə “Bakventa” MMC ilə 2 milyon 449 min 409 manat məbləğində müqavilə bağlanıb.\nBakı Metropoliteninin saytından\nBU İL HƏLƏLİK BİR ESKALATOR ALINIB\nBMT-nin beynəlxalq ticarətə dair statistik məlumat bazasına əsasən, son 3 ildə Azərbaycana toplam dəyəri 20.4 milyon ABŞ dolları olan 700-dən çox müxtəlif ölçülü eskalator gətirilib. Eskalatorlar, əsasən, Çin, Almaniya, Slovakiya, Birləşmiş Ərəb Əmirlikləri istehsalıdır.\nEyni dövrdə Azərbaycan gömrüyündən 600- dək eskalator keçib və onların bəyan olunan toplam qiyməti 24.4 milyon dollardan çoxdur.\nBu ilin birinci rübündə ölkəyə cəmi 1 ədəd eskalator gətirilib. Onun qiyməti 80 min 470 dollar olub.\nƏvvəlki məqaləVaşinqton Bakıya: Hüquqlarını ifadə edən adamları dərhal azad edin\nNövbəti məqalədəİntihar edənlərin sayı yenidən artıb\nMessi yenidən milliyə çağırıldı


Separatçı rejimin “rəhbəri”nin yalvarışı: “Gəlin, son dəfə Şuşa üçün birləşək” » Qadin.Net ~ İlk milli qadın portalı\nDüşmən təxribatlarının qarşısını almaq məqsədilə sentyabrın 27-dən başlayan ordumuzun əks-hücum əməliyyatları bir aydan bir az çox müddətdə olduqca uğurla davam edir.\nBir sıra yaşayış məntəqələrini dörd rayon mərkəzini, qəsəbələri, kəndləri düşmən işğalından azad edərək inamla irəliləyən əsgərlərimiz düşməni olduqca çətin duruma salıb.\nDöyüşlərin ilk günlərində ağır məğlubiyyətlərə baxmayaraq reallığı qəbul etməyən, haqsız olduqları halda aqressiv tonda, guya “nailiyyət” qazanırmış kimi danışan separatçı rejimin quldur başçısı Araik Arutunyan artıq təslimiyyət tonuna keçib.\nBelə ki, son olaraq darmadağın edilmiş ordusuna səslənən Arutunyan Azərbaycan ordusunun Şuşa şəhərinin lap yaxınlığında olduğunu, artıq Azərbaycanın mədəni mərkəzi hesab olunan gözəl guşənin işğaldan azad edilməsinə çox az qaldığını bildirib və son dəfə hər kəsi birliyə səsləyib.\nYalvarış tonunda, əziklik və məğlubluq yağan bu çağırışa cavab verəcək nə ordu qalıb, nə də xalq.\nBayrağına qovuşan Hadrut - VİDEO


Olimpiadanın açılış mərasimi ilə bağlı fikir mübadiləsi aparılıb FOTOLAR | Sia.az\nOlimpiadanın açılış mərasimi ilə bağlı fikir mübadiləsi aparılıb FOTOLAR\nİdman - 04.08.2016 17:06 - Oxunma sayı: 17958\nBakıda keçiriləcək 42-ci Ümumdünya Şahmat Olimpiadasının təntənəli açılış və bağlanış mərasimlərinin təşkilinə həsr olunan növbəti görüş keçirilib. SİA-nın məlumatına görə, Bakı Şahmat Olimpiadasının direktoru Mahir Məmmədov, komitənin müxtəlif şöbələrinin nümayəndələri, Milli Gimnastika Arenasının rəhbəri Maqsud Fərzullayev və "Amapola" şirkətinin menecerlərinin iştirak etdiyi toplantıda əvvəlcə mərasimin ssenarisi müzakirə edilib. Daha sonra təhlükəsizlik, nəqliyyat məsələləri barədə fikir mübadiləsi aparılıb və müvafiq şöbələrə tapşırıqlar verilib.\nAçılış mərasimində iştirak edəcək qonaqların və şahmatçıların yerləşdirilməsi, media nümayəndələrinin rahat işləməsi istiqamətində bir sıra təkliflər irəli sürülüb. Əməliyyat Komitəsinin Nəqliyyat departamentinə tapşırılıb ki, 4000-ə yaxın tamaşaçı və rəsmilərin arenaya vaxtında və rahat gəlməsini təmin etsin.\nTurnirin mətbuat xidməti xəbər verir ki, 42-ci Ümumdünya Şahmat Olimpiadasının açılış və bağlanış mərasimləri Milli Gimnastika Arenasında baş tutacaq. Sentyabrın 1-də keçiriləcək açılış mərasimi saat 19-da başlayacaq.


Daha bir yolda nəqliyyatın hərəkəti məhdudlaşdırılır – Yenicag.Az\nAna Səhifə Cəmiyyət Daha bir yolda nəqliyyatın hərəkəti məhdudlaşdırılır\nYeni Çağ Media Qrupu – Fevral 05, 2018 - 20:19\nZiya Bünyadov prospekti ilə Azadlıq prospektinin kəsişməsində yerləşən dairə (“Karl Marks” dairəsi) aparılacaq təmir-tikinti işləri ilə əlaqədar olaraq bu gecədən etibarən (fevralın 5-dən 6-na keçən gecə) bağlanacaq.\nYenicag.az Azərbaycan Avtomobil Yolları Dövlət Agentliyinə istinadən xəbər verir ki, nəqliyyat vasitələrinin hərəkəti müvafiq olaraq Atatürk prospekti (Ayna Sultanova) və Əli Mustafayev küçəsi (Xutor dairəsi) istiqamətinə yönəldiləcək.\n“Təmir-tikinti işləri sözügedən hissədə nəqliyyat vasitələrinin sıxlığını azaltmaq məqsədi ilə aparılacaq və qısa müddət ərzində yekunlaşdırılması planlaşdırılır. Buna görə, sürücülərdən diqqətli olmaları və öncədən hərəkət istiqamətlərinə uyğun alternativ yollardan istifadə etmələri tövsiyə olunur”, – deyə məlumatda qeyd olunur.\nAzərbaycan Avtomobil Yolları Dövlət Agentliyi, Bakı,


Qızıldan hamburqer hazırlandı - Video - MINVAL.INFO\nAxşam.az Türkiyə mətbuatına istinadən xəbər verir ki, varlılar üçün nəzərdə tutulan hamburqerin qiyməti 300 diollar olub.\nNüsret hamburqerin ətini və pendirini qızıl tozuna batırıb bişirib.\nNüsrət Dubay, Mayami və Nyu-Yorkdakı restoranlarında qızıla tutulmuş ət ilə varlı müştərilərini sevindirir. Bu dəfə isə o, qızıldan hamburqer hazırlayıb. Hamburqerin ətini və içindəki pendirini qızıl tozuna batırıb bişirən Nüsrət çörəyi də qızıla batırıb.\nTarix: 2019/05/22 20:12


ABŞ İranla razılaşmağa məhkumdur – Təhlil\n01 İyul 2015 - 08:03\nABŞ üçün İranla nüvə danışıqlarının əsas səbəblərindən biri və bəlkə də birincisi dünya neft bazarında “qara qızıl”ın qiymətlərini aşağı salmaqla əlaqədardır. Bunu xarici analitiklər də etiraf edirlər. Onların bildirdiyinə görə, İranla başlanan nüvə danışıqları baş tutsa, embarqolar ləğv ediləcək və dünya bazarına milyonlarla barel əlavə neft daxil olacaq, bu da öz növbəsində “qara qızıl”ın qiymətlərinin yenidən 50 dollardan aşağı düşməsiylə nəticələnəcək. Sual oluna bilər: özu də neft istehsalçısı olan ABŞ niyə qazancını itirməkdə bu qədər maraqlıdır?\nSözsüz ki, ABŞ-ın oturduğu ağacı kəsməyə bənzəyən bu hərəkəti onun Rusiya ilə yürütdü geopolitik mübarizəsində qələbə çalmaq istəyindən doğur. Vaşinqton öz əzəli düşmənini çökdürmək üçün ötən payızdan etibarən müttəfiqləriylə bərabər neft istehsalını artırdı. Məqsəd neftin qiymətini aşağı salmaq və bununla da yeraltı zənginliklərinin hesabına güclənən Rusiyanı iflas həddinə çatdırmaq, onu beynəlxalq tələbləri yerinə yetirməyə məcbur etmək idi. Neft hasilatının artırıldığı ilkin dövrlərdə, həqiqətən də, bu plan işə yarayırdı. OPEK-in hasılatı artırmaq qərarıyla birlikdə dünya bazarında neftin qiyməti birdən-birə 48 dollara enmişdir. Təxminlərə görə, neft qiymətlərində enmə prosesi davam etdiriləcək və 40 dollar həddinə çatdırılacaqdı. Bu da istehsalı xeyli baha başa gələn rus neftinin rentabelliyini azaldacaq və qısa müddətdən sonra Kermlin başında ağ bayraq dalğalanacaqdı.\nHadisələrin seyri isə fərqli mənzərələr ortaya çıxartdı. Xüsusilə Yaxın Şərqdə Səudiyyə Ərəbistanını və digər körfəz ölkələrini təhdid edən proseslərin artması dünya neftinin, təxminən, yarısını istehsal edən bu dövlətləri ABŞ-ın oyununa gəlməməyə inandırdı.Nəticədə hasilatı sabit saxlamağa qərar verən körfəz ölkələrinin əndişələri qlobal bazarda “qara qızıl”ın qiymətlərinə də təsir göstərdi. Bu günkü göstəricilərə görə, bir barel xam neft 60 dolların üzərindədir.\nSözsüz ki, bu durum bir barel nefti indiyə qədər 140 dollara satmağa öyrəşmiş Rusiya iqtisadiyyatını yenə narahat edir, amma onun çöküş prosesini də uzadır, hətta Asiya ölkələriylə əlaqələrini gücləndirərək böhrandan salamat qurtula biləcəyi ehtimalını yaradır. Girşidiyi işi yarıda dayandırmaq isə ABŞ-ın zərərinədir. Bu, super gücün qüdrətinə kölgə sala, geopolitik mübarizədən Rusiyanın qazanclı çıxmasına şərait yarada bilər. Odur ki, prosesə yeni qüvvələr cəlb olunmalıdır.\nDünya bazarında neftin qiymətinin aşağı salınmasında rol oynaya biləcək ən uğurlu variant isə İranın prosesə cəlb olunmasıdır. Uzun illər embarqo şəraitində yaşayan Tehranın iqtisadi ehtiyacları onu neft hasilatını istənilən səviyyədə artırmağa təşviq edir. Hazırda belə cənub qonşumuzun ehtiyatında embarqonun ləğvini gözləyən milyonlarla barel neft olduğu bildirilir. Bu ehtiyatın dünya bazarına axıdılması qiymətləri birdən-birə 50 dollardan aşağı sala bilər.\nBu iddianı irəli sürənlərdən biri “Outstanding Investments” (Görkəmli investisiya) bülleteninin redaktoru Bayron Kinqdir. Kinqin fikrincə, “sanksiyalar aradan qaldırılsa, İranın əlində neftlə dolu 34 böyük tanker var, və o, bir anda dünya bazara 50 milyon barrel həcmində xammal ixrac edəcək”. Bir çox analitiklər Kinqin dilə gətirdiyi bu rəqəmi şişirdilmiş hesab etsələr də, hamısı İranın neft ehtiyatının qiymətlərə ciddi təsir göstərəcəyi ehtimalında onunla həmfikirdirlər. Ən pessimist analitik olan “Strategic Energy & Economic Research” (Strateji Enerji və İqtisadi Araşdırmalar) qurumunun direktoru Maykl Linc də qiymət məsələsində onunla razılaşaraq deyir: “İranın stoku 30 ya da 40 milyon barel həcmində ola bilər, lakin bu ehtiyat belə, bazara çox sürətli təsir göstərəcək həddədir”.\nİran neftinin dünya bazarına cəlbi təkcə birbaşa yox, həm də bilavasitə təsir imkanlarına malikdir. Yəni dünyanın ən böyük ikinci neft ehtiyatına malik olan ölkə, təkcə böyük həcmli ixracatıyla qalmayacaq, həm də öz bazarını itirəcəyini düşünən körfəz ölkələrini amansız rəqabətə sürükləyəcək. Beləcə, “qara qızıl”ın qiymətinin hansı həddə müəyyənləşdirilməsi ABŞ-ın əlində olacaq.\nİranın “islah” olunması Rusiyaya qarşı mübarizənin ən həlledici məsələsinə çevrildiyindən, ABŞ-ın ondan vaz keçmək şansı yoxdur. Odur ki, bir həftə təxirə salınan nüvə müzakirələrinin mütləq müsbət nəticələnəcəyi güman olunur. Əks halda, boğazını super gücün əlindən çıxarmağa nail olan Rusiya kimi, İran da Uzaq Şərq ölkələriylə iqtisadi əməkdaşlığa yönələrək öz həyatını onsuz da davam etdirə biləcək.\nRəsmi Tehran üçün əsas məsələ özü ətrafında yaradılan əməkdaşlıq edilməyəcək dövlət mifini dağıtmaq idi ki, payızda başlanan müzakirələrlə buna onsuz da nail olub. Qarşıda yalnız hansı tərəfə meyllənmək ehtimalı qalıb – ABŞ-ın rəhbərliyi altında Qərb ölkələriyləmi, yoxsa BRİCS adıyla dünyada yeni balans yaratmağa calışan dövlətlərləmi iqtisadi əməkdaşlıq? Bu suala İrandan çox, ABŞ cavab verməlidir. O da, yəqin, İran qədər böyük tikəni potensial rəqiblərin ələ keçirməsini arzulamayacaq.


İlkin Əhədov: "Ürəkdə inam olsa, insan istədiyinə nail olar"\n24 aprel 2022 / 13:50 Baxış sayı: 112\nBadamlı Azərbaycan kubokunda mübarizə sona yaxınlaşır. Allsport.az saytı xəbər verir ki, aprelin 26-da yarımfinal görüşləri keçiriləcək. Cütlüklərdən biri aşağı, digəri yüksək dəstə komandasıdır. 1-ci liqada baxımlı və əzmkar oyunu ilə seçilən “Alyans Qrup” mövsümü titulla başa vurmaq istəyir. Bəs həllledici mərhələyə bir addım qalmış baş məşqçi İlkin Əhədov nə düşünür? Sitat:\n“Qış fasiləsindən sonra komandamız üçün müəyyənləşdirdiyimiz hədəflərdən biri də Azərbaycan kubokunun yarımfinalına yüksəlməkdir. Çətin də olsa, buna nail olduq. İndi finaldan bizi 1 oyun ayırır. Əlbəttə, güclü bir rəqiblə qarşılaşacağıq. Aydın məsələdir ki, bu mərhələdə zəif komanda axtarmaq sadəlövhlük olardı.\nAmma gücümüzdən sona qədər istifadə edəcəyik ki, yeni məqsədimizi reallaşdıraq. Hazırda komandada cəzalı, zədəli futzalçı yoxdur. Bu da bizi sevindirir. Əhvalımız da yüksək vəziyyətdədir. Hamımız qələbə əzmi ilə hazırlaşırıq. Futzalçılarıma deyir ki, ürəkdə inam olsa, insan istədiyinə nail olar”.\nBakı idman sarayında “Alyans Qrup”un rəqibi 1-ci liqa təmsilçisi “Forza Neftçi” olacaq.


[b]Avro-2017: Ucaboy, bəstəboy, şişman, qocalar və cavanlar...[/b]\nAvro-2017: Ucaboy, bəstəboy, şişman, qocalar və cavanlar...\nAzərbaycan və Gürcüstanda keçirilən Avropa çempionatında ən diqqətçəkən voleybolçular məlum olub. Apasport.az saytının araşdırmasına görə, bəzi idmançılar boy, çəki və yaşı ilə digərlərindən fərqlənirlər.\nBelə ki, ən yüksək və ən aşağı göstəricilərə malik idmançılar arasında millimizin üzvləri də yer alıblar. Hücumçularımızdan Yana Kulan və Polina Rəhimova turnirin ən ucaboy voleybolçusu Aqneşka Kakolevskadan cəmi 1 sm geri qalır. Polşalını isə 2 m-dən 1 sm ayırır. Nikol Kulhas (Hollandiya) da Kulan və Rəhimova ilə eyni boydadı.\nƏn qısaboylular arasında da təmsilçimiz var. Bu, Ceyran Əliyevadı. Onunla yanaşı, Merve Dalbeler (Türkiyə) 165 sm boya malikdi. Çempionatın ən bəstəboyu isə Rene Sayndı. Xorvatiyalı libero ən yüngül çəkidə də birincidi. Millimizdə Əliyava çəkisi ilə digərlərindən geri qalır.\nAvropa çempionatının ən şişmanı isə Aneta Havliçkovadı (Kosmanova). Vaxtı ilə ölkəmizdə çıxış etmiş çexiyalı 96 kq-dı.\nYarışın ən yaşlısı və ən gənc üzvləri isə Gürcüstan millisinin voleybolçularıdı. DÇ-1994-də Azərbaycan yığmasının şərəfini qoruyan Mariya Tsarenko 41 yaşında da meydanda mübarizə aparıb. O, komanda yoldaşları Maryam Beriaşvili və Anna Batsatsaşvilidən 25 yaş böyükdü.\nMillimizin heyətində isə Natalya Məmmədova və Valeriya Məmmədova hamıdan yaşlıdılar. 33 yaşlı liderlərin ən gənc komanda yoldaşı Kristina Yaqubova onlardan 12 yaş kiçikdi.\n199 sm – Aqneşka Kakolevska (Polşa)\n198 sm – Yana Kulan (Azərbaycan)\n198 sm – Polina Rəhimova (Azərbaycan)\n198 sm – Nikol Kulhas (Hollandiya)\n163 sm – Rene Sayn (Xorvatiya)\n164 sm – Fruşina Tut (Macarıstan)\n165 sm – Ceyran Əliyeva (Azərbaycan)\n165 sm – Merve Dalbeler (Türkiyə)\nƏn ağır çəkililər\n96 kq – Aneta Havliçkova (Kosmanova, Çexiya)\n89 kq - Kübra Çalışkan (Türkiyə)\n87 kq - Yana Kulan (Azərbaycan)\n87 kq - Polina Rəhimova (Azərbaycan)\nƏn yüngül çəkililər\n53 kq - Yana Todorova (Bolqarıstan)\n54 kq - Rene Sayn (Xorvatiya)\n55 kq - Simge Şebnem Aköz (Türkiyə)\n12.08.1976 – Mariya Tsarenko (Gürcüstan)\n23.11.1979 – Oksana Kovalçuk (Belarus)\n10.09.1983 – Mariya Filipova (Bolqarıstan)\n31.12.2001 – Maryam Beriaşvili (Gürcüstan)\n02.09.2001 – Anna Batsatsaşvili (Gürcüstan)\n30.12.1999 – Fruşina Tut (Macarıstan)


Kubok həyəcanı: “Neftçi”-“Qarabağ” - Video\nBu gün Azərbaycan kubokunda yarımfinal mərhələsinin ilk oyunları keçirilib.\nAxar.az-ın məlumatına görə, finala çıxmaq uğrunda dörd komanda mübarizəyə başlayıb. İlk görüşdə "Qarabağ" "Simurq"u qəbul edib. "İnter Arena"da keçirilən matç Ağdam klubunun minimal hesablı qələbəsi ilə başa çatıb - 1:0.\nDigər yarımfinal görüşündə isə paytaxt klubları üz-üzə gəlib. "İnter" səfərdə "Neftçi"nin qonağı olub. Bu oyunda Arif Əsədovun komandası 2:0 hesabı ilə qalib gəlib.\n"İnter"in baş məşqçisi Kaxaber Sxadadze: "Səfərdə oynayan komanda üçün çox önəmlidir ki, ilk matçda qol vursun. Bizim bu cür imkanlarımız oldu, amma yararlana bilmədik. "Neftçi" şansından maksimum istifadə etdi, qələbə münasibəti ilə rəqibi təbrik edirəm".\n"Düşünürəm ki, əsl kubok oyunu izlədiniz. Hər iki komanda nəticəyə oynayırdı. Qələbə məni və futbolçuları aldatmamalıdır. Qarşıda çətin cavab matçı var". Bu sözləri isə "Qarabağ"ın baş məşqçisi Qurban Qurbanov deyib. O, bu gün futbolçularının hər birindən razı qaldığını bildirib.\n2015.04.14 / 01:06


İslam.az - “Fatihə” surəsinin təfsiri (On altıncı hissə)\n/ Şənbə, 26 Dekabr 2020 14:45\n(Əvvəli: https://islam.az/az/zhuran/item/7864-fatihe-suresinin-tefsiri-on-besinci-hisse; https://islam.az/az/zhuran/item/2395-fatihae-suraesinin-taefsiri?fbclid=IwAR1OYw2JifizpJZhboZj4PCpmyZ5rX5C-GBrbASAIJgsetpKZ3HytBU1cV0;islam.az/az/zhuran/item/2360-butoev-zhuran-n-maezhhzi-bu-ayaedae-toplan-b; islam.az/az/zhuran/item/2361-bismillah-sanki-allah-n-nishan-d-r; islam.az/az/zhuran/item/2362-fatihae-suraesinin-taefsiri; islam.az/az/zhuran/item/2363-fatihae-suraesini-taefsiri; islam.az/az/zhuran/item/2380-fatihae-suraesini-taefsiri; islam.az/az/zhuran/item/2378-fatihae-suraesinin-taefsiri; islam.az/az/zhuran/item/2382-butun-haemdlaer-allaha-maekhsusdur; islam.az/az/zhuran/item/2383-fatihae-suraesinin-taefsiri; http://islam.az/az/zhuran/item/2385-fatihae-suraesinin-taefsiri ; islam.az/az/zhuran/item/2389-fatihae-suraesinin-taefsiri; islam.az/az/zhuran/item/2390-fatihae-suraesinin-taefsiri; islam.az/az/zhuran/item/2392-fatihae-suraesinin-taefsiri; islam.az/az/zhuran/item/2393-fatihae-suraesinin-taefsiri; islam.az/az/zhuran/item/2394-fatihae-suraesinin-taefsiri)\nDördüncü ayə: “Maliki yovmiddin”\n“Fatihə” surəsinin bu ayəsi özündən əvvəlki ayələrdə başlamış mənanı davam etdirir. Əvvəlki ayələrdə aləmlərin Rəbbi olan, Rəhman və Rəhim sifətlərini daşıyan Allaha həmd olunurdu. Dördüncü ayədə həmd olunan Allahın daha bir sifəti ilə tanış oluruq:\nO, hesab gününün, qiyamətin sahibidir. Allahın mülkiyyəti qeyri-məhduddur.\nQuranın üst-üstə onlarla ayəsində Allah-Taalanın mülkündən və mülkiyyətindən söz açılır. Allaha aid edilən “mülk” ifadəsi Quran mətnində təqribən 45 dəfə təkrar olunub. Müqəddəs kitabın 67-ci surəsi isə “Mülk” adlanır və bu ayə ilə başlanır: “Əlində mülk olan Allah nə qədər uludur; Ö, hər şeyə qadirdir!”\nAllah-Taala Qurani-Kərimdə öz mülkü barəsində buyurur “Göylərin və yerin mülkü Onun əlindədir. Dirildən də, öldürən də Odur. O, hər şeyə qadirdir!” (Hədid, 2). “Məgər bilmirsən ki, göylərin və yerin mülkü Allaha məxsusdur və sizin Allahdan savayı dost və yardımçınız yoxdur?” (Bəqərə, 107).\nBu ayələrdən belə məlum olur ki, bütün kainatın ixtiyarı Allaha məxsusdur. Bəs, bu dünyada Allahın bəzi insanlara verdiyi mülk və səltənəti necə izah edək? Malik yalnız Allahdırmı, yoxsa insanlar da mülkiyyət sahibi ola bilərlər?\nAlimlər mülkiyyəti iki növə ayırmışlar: 1) həqiqi mülkiyyət; 2) etibari (yəni nisbi) mülkiyyət. Həqiqi mülkiyyət heç nə ilə məhdudlaşmır və mütləqdir. Belə mülkiyyətin sahibi olmağa yalniz Allah layiq və qadirdir. Allah hər şeyi özü yaratmışdır və hər şeyi özü bəsləyib idarə edir. Onun hökmü hər yerə çatır. Heç nə Onun hökmündən kənara çıxa bilməz. Allahın malikliyi Onun rübubiyyət (Rəbblik) sifətinə əsaslanır. Əgər hər şey Allahın rübubiyyətinə möhtacdırsa və Allah tərəfindən bəslənib yaşayırsa, demək hər şeyin əsil maliki də elə Allahdır. Allahın mülkiyyətindən kənarda qalmaq, sadəcə olaraq, yox olmaq deməkdir. Özünüz fikirləşin, əgər Allah-Taala yalnız öz istədiyi vaxt bir şeyi yaratmağa, istədiyi vaxt dəyişdirib başqa hala salmağa və istədiyi vaxt məhv etməyə qadirdirsə, bu əsil maliklik demək deyilmi?\nLakin Allah-Taala dünyada müəyyən qüvvələrə də başqaları üzərində nisbi hakimiyyət vermişdir. Bu hakimiyyət dünyanın idarəsində insanlara kömək etmək üçündür. Məhz bu nisbi hakimiyyətin sayəsində cəmiyyətin siyasi, iqtisadi, mənəvi münasibətləri yaranır, inkişaf və tərəqqi meydana çıxır. Təbiidir ki, Allahdan başqa heç nə və heç kim mütləq yaradıcılıq və rübubiyyət sifətinə malik deyil. Öna görə mülk sahiblərinin mülkiyyəti də yalnız nisbi xarakter daşıyır. Allahdan savayı hər şeyin malikliyi qeyri-mütləqdir; etibari mülkiyyət də elə budur.\nQurani-Kərimin aşağıdakı ayəsində məxluqat aləminin mülkiyyətinin nə dərəcədə Allahdan asılı olması dolğun şəkildə göstərilmişdir: “De ki, ey mülk sahibi olan Allah! Sən mülkü istədiyin şəxsə verər, istədiyin şəxsdən alarsan. İstədiyin şəxsi yüksəldər və istədiyin şəxsi alçaldarsan. Xeyir yalnız Sənin əlindədir, Sən həqiqətən, hər şeyə qadirsən!” (Ali-İmran, 26).\nBelə bir misal gətirək: heç kim inkar etməz ki, insanın ən çox hökm edə biləcəyi şey onun öz bədənidir. İnsan istədiyi vaxt əlini qaldırıb-salır, gözünü yumub-açır, oturub-durur, danışır, susur və s. Heç bir canlı və cansız əşya insanın əmrlərini öz bədəni qədər cəldlik və dəqiqliklə icra edə bilməz.\nBununla belə, insanın öz bədəni üzərində mülkiyyəti də məhdud və yarımçıqdır. İnsan nə qədər istəsə də, saçının və dırnaqlarının uzanmasına mane ola bilməz, yemək və içməyə olan tələbatını aradan qaldıra bilməz. Öz istəyindən asılı olmayaraq hər bir insan qocalığa, sonra ölməyə məhkumdur. Əgər insanın özü üzərində hakimiyyəti bu vəziyyətdədirsə, başqaları üzərində hansı hakimiyyətdən danışmaq olar?\nQurani-Kərimin bəzi ayələrində Həzrət İbrahimin nəslinin (Nisa, 5), Həzrət Süleymanın (Bəqərə, 102), zalım Fironun (Zuxruf, 51) mülkündən danışılır; bunların hamısı etibari mülkiyyətə aiddir.\nAllah insanlara mülkü müxtəlif məqsədlərlə verə bilər. Əgər Həzrət Süleymana (ə) insanları doğru yola yönəltmək üçün rahatlıq məqsədilə mülk vermişdisə, Firona imtahan və sınaq məqsədilə hakimiyyət və səltənət bağışlamışdır.


2020-12-19 10:45:27 | AKTUAL\nLəyaqətin Şirməmməd Hüseynov məktəbi\nLəyaqət çox geniş anlayışdır. Bəlkə də, insanın bütün insanlıq keyfiyyəti bu anlayışda ifadə olunur. Azərbaycanın elmi, ictimai, ədəbi fikrində ayrıca yeri olan Şirməmməd Hüseynov özünün lap cavan çağlarından hamımıza örnək olan bir ləyaqət məktəbi yaratdı.\nBu məktəb milli mətbuatımızın obyektiv tədqiqi, müəllim missiyasının əsl məzmunu, saxta ideologiya qarşısında əyilməzlik, yaltaqlığa, məddahlığa nifrət, tələbələrinə Vətən sevgisi, millət qüruru kimi müqəddəs hisslər aşılamaq, klassikaya sonsuz məhəbbət və nəhayət, bütün bunlara namusla, böyük vətəndaşlıq hissilə, özünün ali nümunəsi olan təmizliklə əməl etməsi kimi onlarca keyfiyyəti birləşdirir. Mən bu anda Şirməmməd Hüseynov məktəbinin qeyd etdiyim sonuncu faktını - təmizlik ləyaqətini xüsusi yada salmaq istəyirəm.\nÖmrünün 60 ilini Bakı Dövlət Universitetinin Jurnalistika fakültəsinə bağlamış Şirməmməd müəllim bu müqəddəs universitetdə Tanrının tələb etdiyi müqəddəs təmizliyə xələl gətirən kəsi heç vaxt bağışlamadı. Çox əziyyət çəkdi, amma burda elə bir təmizlik məktəbi yaratdı ki, bu məktəbi onun özündən sonra da heç kim poza bilməz.\nŞirməmməd Hüseynovun ləyaqət məktəbi Azərbaycan klassik mətbuatının tədqiqində də özünü göstərdi. Sovet dönəminin ən sərt ideoloji kanonları vaxtında belə klassik publisistikamızın milli azadlıq motivlərini təhlil etmək, millətə təqdim etmək cəsarəti göstərdi. Bir vaxtlar çoxlarının adını belə çəkməyə cəsarət etmədiyi Cümhuriyyət və onun qurucularını ən azı auditoriyada tələbələrinə xatırlatdı.\nAzərbaycan xalqının müstəqillik uğrunda mübarizəsində bu böyük insanın Xalq Cümhuriyyəti kimi bir demokratik dövlətin tarixi varlığını ortaya qoyması çox böyük rol oynadı. Təsadüfi deyildi ki, Prezident İlham Əliyev jurnalistlərlə görüşlərinin birində üzünü Ş.Hüseynova tutaraq dedi: "Azərbaycan xalqı, xüsusilə Xalq Cümhuriyyətinin fəaliyyəti ilə bağlı sizin işinizə çox yüksək qiymət veribdir".\nŞirməmməd müəllim hər məqamda yalnız təmiz və milli vicdan sahibləri ilə dostluq edirdi: professor Məmməd Xələfov, şair Bəxtiyar Vahabzadə, professor Mir Cəlal, professor Nəsir İmanquliyev, professor Qulu Xəlilov, professor Famil Mehdi... Bu adamların hər birinin onun haqqında yazıları var və bu yazıların zirvəsində Şirməmməd təmizliyi, Şirməmməd ləyaqəti, Şirməmməd vətəndaşlığı, Şirməmməd cəsarəti dayanır.\nÇoxlarının sərt və iddialı hesab etdiyi bu insanın dosta, ləyaqət sahibinə qayğıları gözümüzün qarşısında olub. Fakültəmizdə onun şəxsi qayğılarını, kiməsə qarşı ədalətsiz münasibəti necə cəsarətlə dəf etdiyinin də çox şahidi olmuşuq.\n95 illik ömründə Şirməmməd müəllimin iki böyük arzusu vardı: Xalq Cümhuriyyətinin 100 illik yubileyini və Qarabağın azadlığını görmək. Tanrı sevdiyi bu insanın birinci arzusunu ona qismət elədi. Qarabağın işğaldan azad olunmasını görmək isə onun qismətinə düşmədi. Bu yerdə də güclü bir təsəllimiz var. Şirməmməd müəllimin son 30 ildəki bütün kitablarının, publisistikasının aparıcı mövzusu Qarabağın azadlığına bağlı oldu. Bu gün Ali Baş Komandanın, qüdrətli Ordumuzun və Xalq birliyinin Vətən müharibəsindəki qələbəsi mənim müəllimimin əziz ruhuna bir hədiyyə oldu. Yeri, göyü, dünyanı bürüyən bu qələbə sədası bəlkə də elə ilk növbədə Vətən sevgisi ilə Tanrıya qovuşanların ruhuna daha tez çatmaqdadır.\nBu gün - dekabrın 17-də böyük ləyaqət məktəbinin banisinin doğum günüdür. O qədər təvazökar adam idi ki, ad gününü, yubileylərini təntənəli qeyd etməyə heç vaxt razılıq vermirdi. Amma biz də bu müqəddəs günü özündən gizli də olsa, fakültəmizdə həmişə qeyd etmişik. Bu gün ömrünü Məhəmməd Əmin Rəsulzadə, Üzeyir Hacıbəyli, Mirzə Cəlil... ruhunda yaşamış bir Vətən fədaisinin doğum gününü bir daha qeyd edirik. Bu böyük insanın, müəllimin minlərlə tələbəsinin qəlbində bir tanrı duası var: Ruhu şad olsun, yeri behişt olsun!\nBaxış sayı : 494\nReallığın və bədiiliyin vəhdəti 2021-10-14 08:40:11 Nisgilimizin və qürurumuzun ədəbi toplusu: "Qarabağ dastanı" 2021-09-26 07:30:56 Uzun illərin doğmalığı 2021-06-02 11:10:55 Zaman jurnalistikaya yeni baxış tələb edir 2020-10-20 08:10:22 Torpaq həsrətli poetik sətirlər 2020-04-19 15:15:51 “Ruhlar şəhəri”ndən ruhlar planetinə 2020-04-06 18:20:43 Duyğulu bir kitab haqqında ədəbi düşüncələr 2020-02-27 08:20:26 Bəxtiyar Vahabzadə yaradıcılığı "Temrin" dərgisində 2020-02-14 09:15:13 Yüz il bundan əvvəlin eyni məkanında 2019-10-22 15:20:16 Kövrək duyğuların poetik ifadəsi 2019-10-10 07:10:35 "Anlamaq dərdi"ni anlamaq dərdi 2019-04-19 08:50:54 "Ovqat"ın ictimai marağa xidmət missiyası - Cahangir Məmmədli 2019-03-08 15:50:51 Əlimərdan bəy Topçubaşovun diplomatik görüşləri yeni kitab formatında 2018-05-25 07:35:22


İlanların kütləvi məhvi NƏLƏRƏ SƏBƏB OLA BİLƏR - AMEA-dan açıqlama\n“Azərbaycanda ilanların sayının artması müşahidə olunmur”.\nBunu APA -ya açıqlamasında Azərbaycan Milli Elmlər Akademiyasının (AMEA) Zoologiya İnstitutunun direktoru Elman Yusifov deyib. Onun sözlərinə görə, Azərbaycanda təxminən 54 ilan növü var və onların təxminən 7-si zəhərlidir: “Hazırda kənd təsərrüfatında çox inkişaf gedir. Əvvəllər örüş kimi istifadə olunan ərazilər indi becərilir. Həmin becərilmiş ərazilərin canlıları da başqa yerlərə köçürlər. Ona görə insanlarda belə bir təsəvvür yaranır ki, ilanların sayı artır”.\nE.Yusifov qeyd edib ki, zəhərli ilanlar əsasən Kür-Araz ovalığı, yarımsəhra və çöl ərazilərdə yayılırlar: “İndi əkin sahələrində, fermer təsərrüfatlarında işlərin pik dövrüdür. Ona görə ehtiyatlı olmaq, təhlükəsizlik qaydalarına riayət etmək lazımdır. İlk olaraq, sahəyə gedərkən möhkəm rezin çəkmə geyinməli, şalvarın ətəyi mütləq çəkmənin içində olmalıdır. Bundan başqa çəpərlərdə olan çatları, xüsusən zirzəmilərə girişi bağlamaq lazımdır. İlanlar kölgəliyə və ya su ardınca gəlirlər. Yaxşı olardı ki, insanlar ekologiya idarələri, müxtəlif qurumlar tərəfindən məlumatlandırılsınlar. Bizə şikayət olunan ilanların təxminən 80-85%-i tam zəhərsiz ilanlardır”.\nDirektorun sözlərinə görə, insanların bu sahədə maarifləndirilməsi kifayət qədər olmadığından həmin ilanları müxtəlif fantastik adlarla adlandırır və onları məhv edirlər: “İlanları kütləvi məhv etmək böyük təhlükədir. İlanlar xırda gəmiricilərlə qidalanırlar. Onların belə kütləvi məhvi xırda gəmiricilərin sayının anormal sürətdə artmasına səbəb olacaq. Bu issə ilk növbədə dənli bitkilərə, tarlalara böyük ziyan vuracaq. Xırda gəmiricilər eyni zamanda təhlükəli xəstəliklərin daşıyıcılarıdırlar”.\nE.Yusifov bildirib ki, hazırda gəmiricilərin sayında artım yoxdur. Direktor əlavə edib ki, Kür-Araz ovalığı, Ceyrançöl, Şirvan düzü, Abşerondan tutmuş yarımsəhra ərazilər hamısı zəhərli ilanların təbii məskənləridir.


Türkiyə-İsrail münasibətlərində TARİXİ MANEVR: Labüd yaxınlaşmanın STRATEJİ MAHİYYƏTİ – ARAŞDIRMA - Guninfo.az\n03 Sentyabr 2021 04 Sentyabr 2021 01074\nHazırda Şərqi aralıq dənizi regionunda baş verən proseslər Türkiyə-İsrail yaxınlaşmasını məcbur edir. Pandemiya sonrası yaranacaq situasiya region ölkələrinin strateji əməkdaşlığını labüd edir və Türkiyə və İsrail bu ittifaqın mərkəzi olmaq yolunda ən güclü namizədlərdir. Yəni, Türkiyə və İsrailin mənfəətləri indi bir-biri ilə daha çox örtüşür. Məncə, hər iki dövlət bu istiqamətdə strateji əməkdaşlıq platforması yarada bilərlər və yaxud yaradacaqlar.\nİndiki İstanbul 1000 ildən çox Roma imperiyasının paytaxtı idi. Daha sonra Sultan Məhməd Fateh tərəfindən bu şəhər ələ keçirildi. Bu osmanlı sultanı da elə o tarixdən dərk edirdi ki, Aralıq dənizi hövzəsindəki ölkələr dünyanın qalan hissəsi ilə dinamik münasibətlər qurmalıdır. Keçən əsrin 30-cu illərində Atatürk qərbdən gələ biləcək təhdidlərə qarşı Balkan paktını formalaşdıra bilmişdi.\nİndi baş verən siyasi və tarixi proseslər, koronavirus pandemiyasının nəticələri elə bir siyasi situasiya yaradıb ki, Türkiyə və İsrail indiyəcən aralarında mövcud olan narazılıqları bir kənara qoyub yenidən strateji əməkdaşlıq platforması yaratmaq zəruriyyətini hiss etməyə başlayıblar.\nAralıq dənizi regionunda daha kiçik dövlət və xalqlar üçün qərb dəyərləri və NATO ətrafında əməkdaşlıq edə biləcək Türkiyə-İsrail strateji əməkdaşlıq platformasının böyük faydaları ola bilər. Əslində, belə bir model ABŞ prezidenti Bayden, Böyük Britaniyanın baş naziri Conson və Fransa prezidenti Makron tərəfindən də müsbət qarşılanır. Bu dövlətlərin geopolitik maraqları üçün Türkiyə-İsrail strateji əməkdaşlıq formatı Rusiya və Çin ekspansiyasına qarşı olduqca vacib məqsəddir. Bu platformanı həyata keçirmək üçün Türkiyə prezidenti və 20 ildir iqtidarı əlində saxlayan Təyyib Ərdoğanın böyük potensialı var.\nŞübhəsiz ki, İsrailin yeni baş naziri Naftali Bennett də siyasi iradə göstərsə, Aralıq dənizi regionunda qərbin də maraqlarına cavab verən Türkiyə-İsrail strateji platforması qurula bilər.\nBu, birmənalı olaraq Türkiyə və İsraillə yaxşı münasibətləri olan Azərbaycan üçün də əhəmiyyətlidir.\nTürkiyə Putinin eksponsionist siyasətinə qarşı Qara dənizdə, Yaxın şərqdə və Şimali Afrikada mübarizə aparır. Türkiyə hazırda öz hərbi potensialı ilə sərhədlərindən uzaqda da əməliyyatlar aparmaq qabiliyyətinə malikdir.\nReallıq budur ki, türklərin hərbi-sənaye potensialı Avropa və Avrasiyada da genişlənməkdədir. Üstəlik, Türkiyə dövlətinin “Kanal İstanbul” kimi olduqca strateji əhəmiyyətə malik proyekti bu ölkə üçün vacibdir və gələcəkdə Aralıq dənizi və Qara dəniz hövzəsindəki ölkələr də “Kanal İstanbul” layihəsinin strateji imkanlarından yararlana biləcəklər.\nBu proyekt vasitəsi ilə postpandemiya sonrası dövrdə ticarət yollarının yenidən canlanması ilə eyni zamanda Qərb üçün vacib olan balkan ölkələri də iqtisadi canlanma yaşaya biləcəklər.\nAralıq dənizi regionunda baş verən hadisələr Çinin qlobal proyektlərindən daha çox cazibə mərkəzləri ilə yeni bir strateji model üçün vitrin ola bilər. Zənnimcə, bu model böyük və kiçik ölkələrin yararınadır və bu istiqamətdə əsas məsuliyyət də Türkiyə və İsrailin üzərinə düşür. Türkiyə-İsrail strateji əməkdaşlığı Azərbaycanın da maraqlarına cavab verir.


Azərbaycanlı nənələrin 7D ƏYLƏNCƏSİ DÜNYA MEDİASINDA - VİDEO » wWw.Qadinlar.Biz ~ Qadınlar Bir Incidir! Populyar Qadın Saytı\nAzərbaycanlı nənələrin 7D ƏYLƏNCƏSİ DÜNYA MEDİASINDA - VİDEO\nTarix: 19-10-2016, 14:13\nSəs ver: Bir neçə il öncə Bakının əyləncə mərkəzlərinin birində ilk dəfə 7D izləyən nənələrin həyəcanlı görüntüləri bu günlərdə dünya mediasının gündəminə gəlib. Türkiyə saytlarında yayımlanan video böyük maraqla qarşılanıb.Publika.az həmin görüntüləri yenidən təqdim edir: Nigar\nloading... Evlilik verilişində BİABIRÇILIQ! Gəlin namizəd tualetə getmək üçün... - VİD ...\nSuriyada atasını axtaran yaralı qızın çarəsiz, ürəkparçalayan görüntüləri - ...\nOnun_Mələyi eski xeberdir...qoy biraz onlarda gün görsünlər da))\n19 oktyabr 2016 16:28\nCaaan nece sevinibler.Yeqin hec gormeyibler\n19 oktyabr 2016 16:12\nSitat: İnciYazıqlar qoy sevınsın da bıraz ))\nyaziqlarin ureyi dayanare\n# 4 Of,If I stretch my hands,do you hold them in your hands,Sir?Oh, do you look at my tearful eyes even once? Ayan\nYazıqlar qoy sevınsın da bıraz\n# 3 Her gulusun arxasında bır keder vardır ulya 1988\n5 ilin xeberidi bu sandıq iyi gəlir bu xəbərdən 19 oktyabr 2016 14:26\nCaaan xadime nenelerdire ozude...ne yaxwi bir az qemnen kederden problemlerden uzaq eylenibler.\n19 oktyabr 2016 14:26


Nazirliyin adından yayılan mesajlara - RƏSMİ MÜNASİBƏT\n04 dek 2018, 19:29\n"Dünən axşamdan Whatsapp vasitəsilə yayılan mesajda 1990-cı ildən 2018-ci ilədək işləmiş insanların Dövlət Sosial Müdafiə Fondu tərəfindən 3405 manat mənfəət əldə etmək hüququna malik olması barədə dezinformasiya yayılıb. Bu məlumatın məqsədi cəmiyyəti çaşdırmağa yönəlib. Mesajda vətəndaşlar qondarma linkə daxil olmağa həvəsləndirilir". Yeniavaz.com xəbər verir ki, bu fikirləri Əmək və Əhalinin Sosial Müdafiəsi Nazirliyinin mətbuat xidmətinin rəhbəri Fazil Talıblı bildirib.\nF. Talıblı deyib ki, Nazirlik vətəndaşları diqqətli olmağa və həmin mesaja məhəl qoymamağa, oradakı məlumata inanmamağa və göstərilən linkə daxil olmamağa çağırır: "Xüsusi Dövlət Mühafizə Xidmətinin Xüsusi Rabitə və İnformasiya Təhlükəsizliyi Dövlət Agentliyi Kompüter İnsidentlərinə qarşı Mübarizə Mərkəzi tərəfindən bununla bağlı aparılmış araşdırmanın nəticələri artıq məlumdur".\nMərkəzin məlumatında deyilir: "Azərbaycan vətəndaşlarına qarşı http://mobiltechnics.com/sspf-az/ keçidi vasitəsi ilə hədəflənmiş “phishing” hücumu aşkar edilib. Belə ki, hücum üçün istifadə olunan keçiddə Azərbaycan Respublikası Əmək və Əhalinin Sosial Müdafiəsi Nazirliyinin rəsmi veb-saytının ekran görüntüsü yerləşdirilməklə sayta daxil olmuş istifadəçilər aldadılır. Adı çəkilən resursda nazirliyinin rəsmi veb-saytının saxta versiyası yerləşdirilməklə vətəndaşlara Azərbaycan Respublikası Əmək və Əhalinin Sosial Müdafiəsi Nazirliyi tərəfindən 1990-cu ildən 2018-ci ilə qədər işləyən işçilərin Azərbaycan Respublikasının Dövlət Sosial Müdafiə Fondu tərəfindən 3405 manat məbləğində mənfəət əldə etmək hüququna malik olduqları qeyd olunub. Həmin mənfəətin əldə edilməsi üçün vətəndaş saytdakı bir neçə suala cavab verməli daha sonra isə adının müavinət almaq hüququ olan şəxslərin siyahısında olub olmadığını yoxlamalıdır. Həmin saytda yerləşdirilmiş suallara cavab verdikdən sonra sorğu nəticəsində vətəndaşa ödənəcək pulun həyata keçməsi üçün müvafiq düyməyə klik etməklə WhatsApp vasitəsilə paylaşması tələbi qoyulur. Vətəndaş həmin düyməyə klik etməklə WhatsApp hesabındakı əlaqələrə əvvəlcədən müəyyən edilmiş mətn və sayta keçid məlumatları digər şəxslərə göndərilir.\nParalel olaraq, müxtəlif reklam məzmunlu səhifələr açılır, bu da ki vətəndaşların telefonlarına virus düşməsi, eləcə də müxtəlif SMS xidmətlərinə avtomatik abunə olmasına gətirib çıxarır. Qeyd edək ki, mobiltechnics.com saytı 10 oktyabr 2018-ci il tarixində yaradılmış, “mobusi.com” texnoloji media şirkətinin reklam məzmunlarının yayımı ilə məşğul olmaqla gəlir əldə etməkdədir. Vətəndaşlardan xahiş olunur ki, internet fırıldaqçılarının toruna düşməmək üçün bu tip cəlbedici vədlər verən saytlarda qeyd olunan xidmət və təkliflərə aldanmasınlar".


Şəmkirdə taekvondo idman növü üzrə turnirə start verildi - FOTO/VİDEO » QƏRBİNFO.az - xəbər portalı\nXƏBƏR, MANŞET-SLAYDER, İDMAN, VİDEO\nŞəmkirdə taekvondo idman növü üzrə turnirə start verildi - FOTO/VİDEO\nAzərbaycan Gənclər və İdman Nazirliyi, Azərbaycan Taekvondo Federasiyasının dəstəyi və Şəmkir rayon Gənclər və İdman İdarəsinin təşkil etdiyi 18 oktyabr Dövlət Müstəqilliyi Gününə həsr edilmiş Taekvondo üzrə Şəmkir Açıq Birinciliyinin açılış mərasimi keçirilib.\nQərbinfo.az xəbər verir ki, açılış mərasimdə Şəmkir Rayon İcra Hakimiyyətinin başçısı Alimpaşa Məmmədov da iştirak edib.\nŞəmkir rayon İcra Hakimiyyətinin başçısı Alimpaşa Məmmədov çıxış edərək turnirin keçirilməsinin xüsusi əhəmiyyətli və vacib olmasını bildirib.\nQeyd edib ki, Şəmkir rayonunda idmanın bütün sahələrinə diqqət və qayğı göstərilməsi bu gün ən vacib vəzifələrdəndir. Turnir iştirakçılarına xoş səmimi sözlərini və xoş arzularını çatdıran icra başçısı bütün idmaçılara uğurlar arzulayıb.\nTədbirdə Şəmkir Rayon İcra Hakimiyyətinin başçısı Alimpaşa Məmmədov, Şəmkir Gənclər İdman İdarəsinin rəisi Emin İsmayılov, Şəmkir UGİM-in rəhbər və müəllim heyəti, uğurları ilə seçilən idmançılar qərb regionunda taekvandonun inkişafında göstərdikləri xidmətlərə görə Azərbaycan Taekvando federasiyası tərəfindən Fəxri Diplomlar təqdim olunub.\nOnu da qeyd edək ki, yarışda 2008/09, 2010/11-ci il uşaqlar, 2005/07-ci il yeniyetmə, 2002/04-cü il təvəllüdlü gənclər qüvvələrini sınayaır.\nİki gün davam edəcək turnir “DAEDO international” taekvondo sistemi ilə keçiriləcək.\nŞəmkir Olimpiya İdman Kompleksində təşkil edilən yarışda I,II,III yerləri tutan idmançılar, rayon Gənclər və İdman idarəsinin müvafiq diplom və medalları ilə təltif olunacaq.


İraqda daha iki partlayis toredilib: olen ve yaralananlar var - Azadliq Xeber\nİraqda daha iki partlayis toredilib: olen ve yaralananlar var\nİraqda daha iki partlayış törədilib: ölən və yaralananlar var\n20 May, 2017 00:18 xeber – İraqda daha iki partlayış törədilib.”Report”un məlumatına görə, bu barədə “Al Sumaria” telekanalı xəbər verib.Xəbərdə bildirilir ki, hər iki partlayış paytaxt Bağdadda qeydə alınıb. Belə ki, Bağdadın cənubundakı Əbu-Daşir ərazisində, polis məntəqəsinin yaxınlığında minalanmış avtomobil partladılıb. İkinci partlayış isə təhlükəsizlik qüvvələrinin nəzarət yoxlama məntəqəsinin yaxınlığında törədilib. Nəticədə 1 nəfər ölüb, 5 nəfər xəsarət alıb.Qeyd edək ki, bundan əvvəl də ölkənin cənubunda, Bəsra vilayətində, nəzarət-buraxılış məntəqəsində terror aktı baş verib. Minalanmış avtomobilin partladılması nəticəsində bir neçə nəfər ölüb. Ölənlərdən 2-i hərbçilərdir. Hadisə zamanı habelə avtobusda olan bir neçə dinc sakin də həlak olub.


Azərbaycan Prezidenti: ''Paşinyan heç kimdir, Köçəryan və Sarkisyan, biz sizi məğlub etmişik, sizin ordunuzu məhv etmişik'' | Newtimes.az – Analitik-informasiya portalı\nAzərbaycan Prezidenti: ''Paşinyan heç kimdir, Köçəryan və Sarkisyan, biz sizi məğlub etmişik, sizin ordunuzu məhv etmişik''\n''Biz Ermənistan Ordusunu çökdürdük. Eyni zamanda, Ermənistana uzun illər rəhbərlik etmiş cinayətkarlara da dərs verdik''.\nDövlət başçısı deyib ki, Paşinyan son 2 il ərzində öz ölkəsini məhv edib: ''İndi sadəcə olaraq fikirləşir ki, necə öz canını erməni xalqının qəzəbindən qurtarsın. Biz Köçəryan, Sarkisyan ordusunu məhv etdik. Onlar bizim torpaqlarımızı dağıdıblar. Onlar bu dəfə qorxaqcasına heç burunlarını soxa bilmədilər Dağlıq Qarabağ ərazisinə. Hanı sizin qəhrəmanlığınız? Döşünüzə vurmusunuz saxta qəhrəman ordenlərini. Çıxarın atın eşiyə o dəmir-dümürləri. Sizi biz məğlub etmişik. Paşinyan heç kimdir. Sizi – Köçəryan və Sarkisyan – Azərbaycan xalqının cəlladları, Xocalı cəlladları – sizi biz məğlub etmişik. Sizin ordunuzu məhv etmişik''.


Bakı və Moskvanı bağlayan tellər: “İlham Əliyevlə Putin yaxın dostdur”\n10 Mart 2015 11:24\n“Rusiya ilə Azərbaycan arasında əməkdaşlıq daha çox praqmatik xarakter daşıyır. Amma vaxtilə bu münasibətlər daha çox emosional bağlarla bağlı idi. Görünür, Bakı və Moskva ağılla düşünüb addımlar atırlar”.\nPolitoloqun sözlərinə görə, Azərbaycan Prezidenti İlham Əliyevlə Rusiya Prezidenti Vladimir Putin arasında sıx dostluq əlaqələri var: “Şübhəsiz ki, iki güclü dövlətin liderlərini yalnız xalqların tarixi yaxınlığı deyil, həm də gələcəyə hesablanmış geosiyasi əməkdaşlıq birləşdirir. Putin “Azərbaycan Rusiya üçün strateji partnyordur” deyəndə diplomatik sözlər işlətmir. Bu, həqiqətin özüdür”.\nV.Arkov Vladimir Putinin Azərbaycan Prezidentinin köməkçisi, Prezident Administrasiyasının İctimai-siyasi məsələlər şöbəsinin müdiri Əli Həsənova və Milli Məclisin spikeri Oqtay Əsədova “Dostluq” ordeninin verməsini də iki ölkə arasındakı münasibətlərin göstəricisi adlandırıb.


Fransada futbol oyunları təxirə salınmayacaq\n2021, 18 Oktyabr, Bazar ertəsi, Bakı vaxtı 10:58\nNoyabrın 13-də Parisdə törədilən terrorlara görə Fransada futbol üzrə I və II liqaların oyunları təxirə salınmayacaq.\nAmma yerli mətbuatın yazdığına görə, qonaq komandanın azarkeşləri stadiona buraxılmayacaq.\nBu barədə Fransa Peşəkar Futbol Liqasının prezidenti Federik Trieza məlumat verib.\nQonaq azarkeşlərin meydana buraxılmamasına gəldikdə isə o deyib ki, stadionlarda asayişi və azarkeşləri qorumaq üçün kifayət qədər çevik qüvvəmiz yoxdur.\nOnu da qeyd edək ki, Fransa liqalarında yerli azarkeşlər stadiona çantasız gəlməli olacaqlar. Atəşfəşanlıq üçün özləri ilə partladıcı və ya digər vasitələr gətirənlər isə həbs olunacaqlar.


Biznesdə saxta tezislər – 3-cü yazı – Anar Bayramovun bloqu\nBiznesdə saxta tezislər – 3-cü yazı\n9 il əvvəl Anar Bayramov Şərh olunmayıb\nƏvvəlki yazıların birində biznesdə yayılmış, saxta hesab etdiyim bəzi tezislərə münasibət bildirmişdim. Sonra davamı olaraq 2-ci yazını təqdim etmişdim.. İndi isə aşağıda daha bir neçə “saxta tezislərə” opponentlik edirəm.\n1) Bildiyin sahədə biznes aça bilərsən. Bu barədə dostlarla tez-tez mübahisələrimiz olur. Deyirlər ki, məsələn, geyim sektorunda işləmisənsə, öz biznesini də bu sahədə açmalısan ki, uğurlu olsun. Qətiyyən razı deyiləm. Düzdür, hər biznesin özünə xas xüsusiyyətləri var. Amma qısa zamanda bu əskikliyi aradan qaldırmaq olur (əksər hallarda). Biznesin ümumi, ana prinsipləri isə dəyişməz qalır.\n2) Menecer işləri yaxşı görür, lider isə yaxşı işlər görür (Manager does things right, but leader does right things). Menecerlə lideri müqayisə etmək kökündən yanlışdır. Bu, alma ilə meyvəni müqayisə etməyə bənzəyir (alma da meyvədir). Liderlik bir menecment funksiyasıdır. Bütün menecerlər pis və ya yaxşı liderdirlər.\n3) Yaxşı şirkət ucuz reklam çarxı çəkə bilməz. Bu, bəzi reklam şirkətləri və iş-gücü reklamdan danışmaq olan bəzi marketerlərin yaydığı saxta tezisdir. Mesajın özü vacibdir, mesajin vasitəsi yox.\n4) Neçə ildir bu işin içindəyəm. Məndən yaxşı bilməyəcəksən ki… Biznesdə bu tezisdə “sığınacaq tapan” insanlar kifayət qədərdir. Neçə illər ərzində bir işin içində olmaq özlüyündə yaxşı hal olsa da, bu hal peşəkarlığı, həmin sahəni daha yüksək səviyyədə bilməyi şərtləndirmir.


Sen Olmasaydin üçün axtarış nəticələri\nSen Olmasaydin üzrə nəticələr (10):\nSalam Qədirzadə - tanınmış Azərbaycan yazıçısı, jurnalist, görkəmli ədib.\n10 aprel 1923-cü ildə anadan olub. Azərbaycan Dövlət Universitetinun filologiya fakültəsinə daxil olub, üçüncü kursdan təhsilini Moskvada, M. Qor..\tArdın oxu »\nHəmd Allaha mə..\tArdın oxu »\nQardaşlıq andlaşması ilə müsəlmanlar fərd olaraq bir-birilərinə möhkəmcə birləşmiş oldular. Müsəlmanlar Mədinəyə yığışdıqdan sonra artıq müstəqil bir camaat olmuşdular. Belə bir camaatın formalaşmağı özüylə birlikdə sosial nizamlama ehtiyac..\tArdın oxu »\n-Mə..\tArdın oxu »\n* İmam Sadiqdən (ə) nəql olunur ki, həzrət Peyğəmbər (s) Həz..\tArdın oxu »


Naqilsiz şarj texnologiyalı avtomobil yolu öz effektivliyini sərgiləyib (VİDEO) |\nAna Səhifə/Texnologiya/Naqilsiz şarj texnologiyalı avtomobil yolu öz effektivliyini sərgiləyib (VİDEO)\nFiat, Chrysler, Dodge, Jeep, Opel, Peugeot, Maserati və s. brendlərin sahibi olan Stellantis şirkəti özünün yol örtüyünə inteqrasiya edilə bilən dinamik naqilsiz şarj texnologiyasını (DWTP) uğurla test edib. Belə ki, elektromobillər üçün nəzərdə tutulmuş sözügedən texnologiyanın test olunması üçün şirkət xüsusi test yolunu inşa edib. Elektromobillər sözügedən yol ilə hərəkət edən zaman daimi şarj prosesində olacaqlar. Şirkət mühəndisləri dairəvi yolun bir hissəsinin altına yastı induksiya bobinləri yerləşdiriblər və daha sonra onları elektrik şəbəkəsinə qoşublar. Daha sonra isə həmin induksiya bobinlərinin üzərlərinə yenidən asfalt çəkiblər.\n“24 saat” “Naqilsiz şarj texnologiyalı avtomobil yolu öz effektivliyini sərgiləyib (VİDEO)” başlıqlı yazını “technote”-yə istinadən dərc edib\nGözdən qaçırmayın: Aylıq ödənişli Telegram premium istifadəyə verilib